Referat af generalforsamling i Bofællesskabet Bakken,

onsdag den 24. april 2013, Bakkens Fælleshus

Til stede: Hanne Kirstine Heegaard, David og Judith Beermann, Henrik og Maria Berthelsen, Peter Dahl, Ole Enghoff, Anne Lise Müller, Lise Eskesen, Suzan Madsen, Steffen Rasmussen, Arne Ullum, Mikael Rasmussen, Mette Iversen, Kirstine Emborg, Inge Bonde, Dan Mølholm, Mette Jensen, Jørgen Teilmann, Lene Vind, Ole Sejer, Sebastian Gulmann, Sarah Kastrup-Olsen, Bodil Kofoed, Niels Christiansen, Gerda og Torben Herbøl, Lotte Kjærgaard, Hjørdis Lorentzen og Flemming Christensen.

1. Inge Bonde blev valgt som dirigent uden modkandidat. Dirigenten konstaterede, at generalforsamlingen var lovlig indkaldt i henhold til grundejerforeningens vedtægter og at det i vedtægterne krævede materiale var udsendt rettidigt.

Dirigenten foreslog, at dagsordenens pkt. 5 og 6 behandles under ét, og at punkt 9 behandles efter punkt 12.

1. Arne Ullum blev valgt som referent uden modkandidat.
2. Formand Kirstine Emborg aflagde beretning (vedlagt som bilag), der blev enstemmigt godkendt. Formanden fik stor applaus for indsatsen under sin formandsperiode.
3. Kasserer Mette Iversen fremlagde årsregnskab 2012. Protokollen fra de interne kritiske revisorer blev fremlagt på skrift, idet ingen af de kritiske revisorer var mødt frem til generalforsamlingen. Efter forslag fra generalforsamlingen blev det vedtaget, at bede de kritiske interne revisorer fremlægge deres arbejdsmetoder og uddybe deres revisionsprotokollat på fællesmøde samt skriftligt. Herefter blev regnskabet taget til efterretning.
4. Kasserer Mette Iversen fremlagde bestyrelsens forslag til budget for 2013.
Udgiftsposten til festen med Skeltoften blev debatteret, men der var ingen ændringsforslag.
Formanden oplyste, at der udestår en udgift på 75-100.000 kr., såfremt der igangsættes nødvendige undersøgelser med henblik på salg af gården. Såfremt det senere besluttes at igangsætte sådanne undersøgelser skal der findes en finansiering, idet dette ikke er med i budgettet.
Budgettet blev enstemmigt vedtaget og dermed er GEF’en uændret 2.592 kr. pr. måned. pr. hus.
5. (Behandlet under pkt. 5)
6. Det blev enstemmigt vedtaget at bibeholde principperne for fordeling af udgifterne til varmeanlæg, varme og vand uændrede.
7. Bestyrelsens forslag om uændrede tidsfrister og gebyrer blev vedtaget uden afstemning.
8. Ole Enghoff foreslog, at det i henhold til byggereglementet gøres til et krav, at vinduer ved udskiftning skal være sidehængte.
Niels Christiansen foreslog, at det skal være frivilligt om de enkelte huse vælger top- eller sidehængte vinduer.

Forslaget fra Ole Enghoff fik 25 stemmer, mens forslaget fra Niels Christiansen fik 11 stemmer. På forespørgsel blev det bekræftet, at huse som har udskiftet til tophængte ikke skal udskifte disse før tid.
9. Uden afstemning blev Lene Vind valgt som formand og Mette Iversen som kasserer – begge uden modkandidater.
10. Til bestyrelsen valgtes Mette Jensen (genvalg), Dan Mølholm (genvalg), Maria Berthelsen (nyvalg) og Sebastian Gulmann (nyvalg). Som førstesuppleant valgtes Bodil Kofoed og som anden suppleant valgtes Lise Eskesen. Alle blev valgt uden modkandidater
11. Bestyrelsen foreslog genvalg af RIR Revision som eksterne revisorer samt Michael Heegaard og Kim Simonsen som kritiske interne revisorer, mens Arne Ullum blev første suppleant og Mikael Rasmussen blev anden suppleant. Alle uden modkandidat.
12. Under eventuelt takkede Steffen Rasmussen den afgåede formand for en stor indsats, hvilket udløste stort bifald.
Maria, hus 3, orienterede om en Edith Piaf aften i fælleshuset den 24. maj.
Fra flere sider blev der udtrykt ønske om, at generalforsamlingen starter kl. 20 næste år.

Flemming Christensen opfordrede bestyrelsen til at bede JM Huse om at få ryddet op på arealet mod øst.

Generalforsamlingen sluttede klokken 22.30.

Bakken, den 24. 4. 2013

Arne Ullum, Inge Bonde

Referent Dirigent